जम्मू च कन्द्धें पर चित्र ते बेल-बूटे बनाने दा रबाज इन्ना गै पुराना आख्या जाई सकदा ऐ जिन्ना पुराना इस धरती दा इतिहास। इस गल्ला दी गुवाह ओ कन्दां, कोठड़े ते ठागरदुआरे न जिन्दी मर्जाद अज्ज बी कुसै ग्राईं घरा दिक्खी जाई सकदी ऐ। अज बी अस कुसै ग्रां चली जाचै तां असें गी घर-घर ठौगरें दे तौकड़े लबङन, जिन्दै आले-दुआलै भांत-स्वन्ते बेल-बूटे ते वन्न-स्वन्ने (Selfinclay) पक्खरुएं दे चित्र बने दे होन्दे न।